Vittorio Bersezio/Le miserie 'd monsú Travet/pàgina 33
Sena quarta

Marianin con Carlin vëstí e detti.

MARIANIN Carlo a l'è già bele pront.

TRAVET Vní un po' sl, Marianin.

MARIANIN Papà...

TRAVET Eh! Tant i na sento d'le bele su vostr cont.

MARIANIN Mi?

TRAVET Cosa ch'i eve fait stamatin? Chi c'a j'è vnuje sí?

MARIANIN (stërmandse la facia) Ah papà! Mi i na peuss pa gnente (a suno 'l ciochin).

MADAMA TRAVET A sarà 'l Comendator.

TRAVET Già... A l'è pa ancor ora (a toca 'l borgiachin) Ah!...

Brigida a traversa la sena con un ciair për andé a deurve.

MADAMA TRAVET (A Brigida) Presto, core, c'a sarà 'l Comendator. Felo nen spété d'fora (Brigida via).

TRAVET (Mei cosí. Lon a m'avanssa la pruca a Marianin).

Leteratura piemontèisa
Vittorio Bersezio
Le miserie 'd monsú Travet